**PAKALPOJUMA LĪGUMS**

par divu sanitāro konteineru izvietošanu un uzturēšanu

Daugavpilī, 2015.gada 18.maijā

**Daugavpils pilsētas pašvaldības iestāde „Komunālās saimniecības pārvalde”**, reģ.Nr.90009547852, juridiskā adrese: Saules iela 5A, Daugavpils (turpmāk – Pasūtītājs), vadītāja vietnieka **Vadima Semoņenko** personā, kurš rīkojas pamatojoties uz iestādes Nolikuma 13.punktu, 15.1.apakšpunktu un Daugavpils pilsētas domes izpilddirektores I.Goldbergas 2015.gada 05.maija rīkojumu Nr.90a pamata, no vienas puses un,

**SIA “JAKUBINI”**, vienotais reģistrācijas Nr. 40103235712, juridiskā adrese: Biķernieku iela 124 k-4 -3, Rīga, (turpmāk – IZPILDĪTĀJS), valdes locekles **Viktorijas Vasiļjevas** personā, kura rīkojas uz Statūtu pamata, no otras puses,

abi kopā vai katrs atsevišķi, turpmāk saukti „LĪDZĒJI”, pamatojoties uz Daugavpils pilsētas domes iepirkumu komisijas 2015.gada 14.maija lēmumu (protokols Nr.4) iepirkumā „Divu sanitāro konteineru uzstādīšana un uzturēšana Daugavpils pilsētas Dubrovina un Centrālajā parkā”, identifikācijas Nr. DPD 2015/49, noslēdza šādu līgumu (turpmāk – Līgums):

**I. LĪGUMA PRIEKŠMETS**

1. PASŪTĪTĀJS uzdod, bet IZPILDĪTĀJS apņemas veikt **divu sanitāro** **konteineru (WC)** (turpmāk – konteiners) **izvietošanu un uzturēšanu** (turpmāk – PASŪTĪJUMS) Daugavpils pilsētas Dubrovina un Centrālajā parkā, saskaņā ar LĪGUMU un Izpildītāja konkursam iesniegto tehnisko piedāvājumu, kas ir Līguma neatņemama sastāvdaļa.

**II. PUŠU SAISTĪBAS**

1. IZPILDĪTĀJS apņemas:
	1. izpildīt PASŪTĪJUMU kvalitatīvi saskaņā ar konkursam iesniegto tehnisko piedāvājumu;
	2. nodrošināt, ka konteineri tiek izvietoti un uzturēti laika periodā no **2015.gada 1.jūnija** līdz **2015.gada 30.septembrim**;
	3. nodrošina konteineru demontāžu un teritorijas atbrīvošanu ne vēlāk kā **10 (desmit)** dienu laikā pēc Līguma darbības termiņa beigām;
	4. nodrošināt LĪGUMA izpildi ar savām iekārtām, transportu un darbaspēku. PASŪTĪJUMA izpildē izmantot tikai sertificētas iekārtas;
	5. izpildīt PASŪTĪJUMU ievērojot pielietojamo iekārtu izmantošanas tehnoloģijas, ražotāja vai izplatītāja norādījumus, instrukcijas, kā arī spēkā esošos normatīvos aktus;
	6. atbildēt par darba drošības noteikumu, veselības aizsardzības prasību ievērošanu, drošības tehnikas instrukciju, ugunsdrošības noteikumu un vides aizsardzības prasību ievērošanu, ievērot tīrību, sanitārās normas, atkritumus uzglabāt atkritumu konteineros vai iepakojumā, kas nepieļauj apkārtējās vides piesārņošanu. Nodrošināt savlaicīgu atkritumu izvešanu;
	7. nodot Pasūtītājam kvalitatīvi izpildītu PASŪTĪJUMU ar ikmēneša PASŪTĪJUMA nodošanas – pieņemšanas aktu;
	8. kompensēt zaudējumus, kas PASŪTĪTĀJAM radušies IZPILDĪTĀJA vai viņa iesaistītās trešās personas vainas vai neuzmanības dēļ 10 (desmit) darba dienu laikā no pretenzijas nosūtīšanas dienas.
2. PASŪTĪTĀJS apņemas:
	1. nodrošināt apstākļus Līguma sekmīgai un kvalitatīvai izpildei, tajā skaitā pieslēgšanos nepieciešamajiem komunikāciju tīkliem;
	2. pieņemt kvalitatīvi izpildītu PASŪTĪJUMU un savlaicīgi veikt LĪGUMĀ paredzētos maksājumus.

**III. LĪGUMCENA UN NORĒĶINU KĀRTĪBA**

1. Kopējā līguma summa par PASŪTĪJUMU ir **EUR 7880,04 (septiņi tūkstoši astoņi simti astoņdesmit *euro* un 04 centi)** bez pievienotās vērtības nodokļa, PVN (21%) sastāda EUR 1654,81 (viens tūkstotis seši simti piecdesmit četri *euro* un 81 cents),kopā ar PVN **EUR 9534,85 (deviņi tūkstoši pieci simti trīsdesmit četri *euro* un 85 centi)**.
2. Konteineru izvietošanas un apsaimniekošanas izmaksās ietverti visi nepieciešamie nodokļi un nodevas, kā arī visi iespējamie IZPILDĪTĀJA izdevumi, kas nepieciešami IZPILDĪTĀJA saistību izpildei LĪGUMA ietvaros, tajā skaitā komunālie maksājumi.
3. Par PASŪTĪJUMA pienācīgu izpildi PASŪTĪTĀJS maksā IZPILDĪTĀJAM konkursam iesniegtajā finanšu piedāvājumā norādīto PASŪTĪTĀJA ikmēneša finansējuma daļu, kuru veido **EUR 1970,01 (viens tūkstotis deviņi simti septiņdesmit *euro* un 01 cents) bez PVN**.
4. Līdz katra nākamā mēneša 5.datumam IZPILDĪTĀJS sastāda un iesniedz PASŪTĪTĀJAM PASŪTĪJUMA nodošanas – pieņemšanas aktu. Aktā tiek fiksēta konteineru izvietošanas un apsaimniekošanas fakts un laikposms.
5. Pasūtītāja pārstāvis **5 (piecu) dienu** laikā pārbauda aktā norādītās informācijas atbilstību reāli paveiktajam un paraksta aktu, vai sniedz rakstisku pamatotu atteikumu parakstīt aktu, ja PASŪTĪJUMS nav izpildīts pilnā apmērā, vai izpildīts nekvalitatīvi.
6. **30 (trīsdesmit)** dienu laikā pēc akta parakstīšanas un rēķina no Izpildītāja saņemšanas, Pasūtītājs samaksā Izpildītājam ikmēneša summu (6.punkts).

**IV. GARANTIJAS**

1. IZPILDĪTĀJS atbild par izpildītā PASŪTĪJUMA atbilstību tehniskās specifikācijas prasībām.
2. IZPILDĪTĀJS apņemas nekavējoties pēc PASŪTĪTĀJA paziņojuma saņemšanas par saviem līdzekļiem novērst PASŪTĪJUMA izpildes laikā radušās neatbilstības, trūkumus vai defektus.

**V. PUŠU ATBILDĪBA UN STRĪDU RISINĀŠANA**

1. Par līgumsaistību neizpildi vai nepilnīgu izpildi PUSES ir atbildīgas saskaņā ar spēkā esošajiem normatīvajiem aktiem un LĪGUMA nosacījumiem.
2. Par nepienācīgu saistību izpildi IZPILDĪTĀJS maksā PASŪTĪTĀJAM līgumsodu **EUR 100,00** **(viens simts *euro* un 00 centi)** apmērā, par katru konstatēto pārkāpumu, ko PASŪTĪTĀJS ir tiesīgs ieturēt no attiecīgā mēneša norēķina.
3. Gadījumā, ja IZPILDĪTĀJS ir nokavējis līguma 2.2.punktā noteikto konteineru uzstādīšanas datumu, PASŪTĪTĀJS ir tiesīgs saņemt no IZPILDĪTĀJA līgumsodu 0,5 % (nulle komats piecu) procentu apmērā no kopējās Līguma summas par katru kavējuma dienu, bet ne vairāk kā 10% no kopējās līguma summas.
4. Gadījumā, ja IZPILDĪTĀJS ir nokavējis līguma 2.3.punktā noteikto konteineru demontāžas termiņu, PASŪTĪTĀJS ir tiesīgs saņemt no IZPILDĪTĀJA līgumsodu 0,1 % (nulle komats viena) procenta apmērā no kopējās Līguma summas par katru kavējuma dienu, bet ne vairāk kā 10% no kopējās līguma summas.
5. Gadījumā, ja Pasūtītājs nepamatoti pieļāvis jebkuru līgumā noteikto maksājuma termiņa nokavējumu, IZPILDĪTĀJS ir tiesīgs saņemt no PASŪTĪTĀJA nokavējuma procentus 0,2 % (nulle komats divu) procentu apmērā no nokavētā maksājuma summas par katru maksājuma kavējuma dienu, sākot ar pirmo maksājuma kavējuma dienu, līdz dienai (ieskaitot), kad Pasūtītājs veicis pilnīgu nokavēto maksājumu samaksu, bet ne vairāk kā 10% (desmit) procentus no kopējās līguma summas.
6. Līgumsoda samaksa neatbrīvo PUSES no saistību pienācīgas izpildes.
7. Visus ar LĪGUMU saistītos strīdus PUSES risina saskaņā ar Latvijas Republikā spēkā esošajiem normatīvajiem aktiem.

**VI. LĪGUMA DARBĪBAS LAIKS, GROZĪŠANAS UN IZBEIGŠANAS KĀRTĪBA**

1. LĪGUMS stājas spēkā tā parakstīšanas dienā un ir spēkā līdz pušu saistību izpildei vai tā izbeigšanai Līgumā noteiktā kārtībā.
2. LĪGUMU izbeigt puSĒM rakstveidā vienojoties saskaņā ar Latvijas Republikā spēkā esošajiem normatīvajiem aktiem. Līgumu var grozīt Līguma 21. un 22.punktā noteiktajos gadījumos un kārtībā.
3. Gadījumā, ja pašvaldības budžetā ir nepietiekošs finansējums LĪGUMĀ paredzētā PASŪTĪJUMA apmaksai, PASŪTĪTĀJAM ir tiesības samazināt PASŪTĪJUMA apjomu vai vienpusēji atkāpties no LĪGUMA, veicot norēķinus par faktiski izpildīto PASŪTĪJUMA daļu. Vienpusēji atkāpjoties no LĪGUMA, LĪGUMS zaudē spēku 10 (desmit) dienu laikā no paziņojuma par atkāpšanos no LĪGUMA nosūtīšanas dienas (dokumenta reģistrācijas datums domē) IZPILDĪTĀJAM.
4. Pasūtītājam ir tiesības nekavējoties vienpusēji atkāpties no Līguma izpildes, rakstveidā brīdinot par to Izpildītāju un neatlīdzinot zaudējumus, ja Izpildītājs atzīts par maksātnespējīgu, tiek likvidēts, tā darbība ir apturēta vai pārtraukta.
5. Neviena no pusēm neatbild par LĪGUMĀ noteikto saistību neizpildīšanu, ja tas noticis nepārvaramas varas rezultātā, piemēram, dabas katastrofas, sociālie konflikti, kā arī jaunu normatīvo aktu ieviešana, kas aizliedz LĪGUMĀ paredzēto darbību.
6. Katra no pusēm 3 (trīs) dienu laikā informē otru pusi par augstāk minētās nepārvaramas varas iestāšanos. Puses savstarpēji vienojas par LĪGUMĀ noteikto termiņu pagarināšanu vai LĪGUMA izbeigšanu.

**VII. PUŠU ATBILDĪGĀS PERSONAS**

1. no Pasūtītāja puses:

|  |  |
| --- | --- |
| Vārds, uzvārds: | **Kaspars Laizāns**, |
| Amats | Vides inženieris, |
| Tālrunis: | 29605014, |
| E-pasta adrese: | kaspars.laizans@daugavpils.lv  |
|  |  |

1. no Izpildītāja puses:

|  |  |
| --- | --- |
| Vārds, uzvārds: | **Viktorija Vasiļjeva**, |
| Amats | Valdes locekle, |
| Tālrunis: | 67186434, |
| E-pasta adrese: | jakubini@inbox.lv. |

1. Pušu atbildīgās personas ir atbildīgas par Līguma izpildes uzraudzīšanu, tai skaitā, par PASŪTĪJUMA pieņemšanas – nodošanas akta noformēšanu, iesniegšanu un parakstīšanu atbilstoši šā Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, aktu parakstīšanu

**VIII. NOSLĒGUMA JAUTĀJUMI**

1. Šī Līguma darbības laikā radušās domstarpības un strīdus Puses risinās pārrunu ceļā. Ja pārrunu ceļā domstarpības nav izdevies atrisināt, katra no Pusēm ir tiesīga celt prasību tiesā. Jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā neesamību, tiks izšķirts Latvijas Republikas tiesā atbilstoši spēkā esošajiem Latvijas Republikas normatīvajiem aktiem.
2. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) šī Līguma sakarā tiek iesniegta rakstveidā un tiek uzskatīta par iesniegtu vai nosūtītu tai pašā dienā, ja tā nosūtīta pa faksu vai oficiālo e-pasta adresi, vai nodota personīgi otrai Pusei, ko tas apstiprina ar parakstu. Ja paziņojums nosūtīts kā reģistrēts pasta sūtījums, tad uzskatāms, ka šāds sūtījums ir saņemts **septītajā dienā** pēc tā nodošanas pastā. Visi paziņojumi Pusēm tiek nosūtīti uz šajā Līgumā norādītajām adresēm.
3. Ja pārstāj darboties viens vai vairāki šī Līguma noteikumi, pārējie Līguma noteikumi paliek spēkā, ciktāl to neatceļ spēku zaudējušie šī Līguma punkti vai daļas.
4. Šis Līgums ir sastādīts uz 5 (piecām) lapām 2 (divos) eksemplāros ar pielikumiem, pavisam uz 10 (desmit) lapām pa vienam eksemplāram katrai Pusei, ar vienādu juridisku spēku.
5. Pielikumā:
	1. Tehniskais piedāvājums uz 3 lp;
	2. Finanšu piedāvājums uz 2 lp.

**IX. Līdzēju rekvizīti un paraksti**

|  |  |
| --- | --- |
| **Pasūtītājs:****Daugavpils pilsētas pašvaldības iestāde****“Komunālās saimniecības pārvalde”**reģ.Nr.90009547852Saules iela 5A, Daugavpils, LV – 5401Vadītāja vietnieks V.Semoņenko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:****SIA „JAKUBINI”**reģ.Nr. 40103235712Biķernieku iela 124 k-4 -3, Rīga, LV-1079A/S SWEDBANK, kods:HABALV22 Nor.konts: LV22HABA0551025624693Valdes locekle V.Vasiļjeva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1.Pielikums

2015.gada 18.maija Pakalpojuma līgumam
par divu sanitāro konteineru izvietošanu un uzturēšanu

**TEHNISKAIS PIEDĀVĀJUMS**

|  |  |
| --- | --- |
| **PASŪTĪTĀJS:**Vadītāja vietnieks V.Semoņenko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:**Valdes locekle V.Vasiļjeva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

2.Pielikums

2015.gada 18.maija Pakalpojuma līgumam
par divu sanitāro konteineru izvietošanu un uzturēšanu

**FINANŠU PIEDĀVĀJUMS**

**Izmaksu tāme**

pretendenta piedāvātajiem diviem sanitārajiem konteineriem

|  |  |
| --- | --- |
| **Pasūtītājs:**Vadītāja vietnieks V.Semoņenko\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS:**Valdes locekle V.Vasiļjeva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |